**12-րդ շաբաթ**

**Ամսաթիվ՝** —————————

**Կրթական հարթակ՝ 3-րդ**

**ՈՒսուցիչ՝** —————————————————

**Դասագիրք՝ «Մայրենի 2», Անժել Քյուրքչյան**

**Բառագիտության կրկնողություն**

* **Վերհիշել հետևյալ բառերի բացատրությունները՝**
  + ամբարել ———————————————
  + տրտինգ տալ ———————————————
  + քոթոթ ———————————————
  + թաքստոց ———————————————

* **Վերհիշել հետևյալ բառերի հոմանիշները**
  + ալ ———————————————
  + գրկել ———————————————
  + զգույշ ———————————————
  + քնքուշ ———————————————
  + հաճելի ———————————————
* Վերհիշել հետևյալ բառերի հականիշները
  + Առջև ———————————————
  + Սոված ———————————————
  + ներքև ———————————————
  + վայրի ———————————————
  + տակ ———————————————

**Նոր դաս**

**Բառագիտություն**

* **Աշխատանքային տետրում արտագրիր և սովորիր հետևյալ բառերի բացատրությունները**
  + ականջին հասավ – լսեց
  + որոճալ – ուտելիքը ծամել (կենդանիները ուտելիքը որոճում են)
  + արձակել պարանը- բաց թողնել պարանը
  + արոտ-դաշտ, որտեղ կենդանիները խոտ են ուտում
  + թաքստոց-տարբեր իրեր պահելու տեղ
* **Աշխատանքային տետրում արտագրիր և սովորիր *հետևյալ* բառերի հոմանիշները։**

  + շոյել – փաղաքշել
  + խենթ- գիժ խելագար
  + այգի-պարտեզ
  + ձոր-կիրճ
  + հանգիստի-հանդարտ
* **Աշխատանքային տետրում արտագրիր և սովորիր *հետևյալ բառերի հականիշները:***

  + Թեթև-ծանր
  + Միասին-առանձին
  + Ընկնել-վեր կենալ
  + Ուշադիր-ցրված
  + Մտնել-դուրս գալ
* **Աշխատանքային տետրում արտագրիր և սովորիր հետևյալ բառերի ուղղագրությունը՝** *մարդ, հարևան, հագնվել:*

**Քերականություն Նախադասություն.** ենթակա, ստորոգյալ, լրացում: Պարզ համառոտ նախադասություն

1. *Բառերի այն խումբը, որը միտք է արտահայտում, կոչվում է* ***նախադասություն****։* *Այդ բառերը կոչվում են նախադասության անդամներ։*
2. *Նախադասության այն անդամը, որը ցույց է տալիս գործողություն կատարող առարկան, կոչվում է* ***ենթակա****: Ենթական պատասխանում է ո՞վ, ովքե՞ր, ի՞նչ, ինչե՞ր, ի՞նչը, ինչե՞րը հարցերին: Օրինակ՝*

* *Արան ծիծաղում է:* ***Ո՞վ*** *է ծիծաղում :\_\_\_\_Արան:*
* *Շունը վազում է:* ***Ի՞նչն*** *է վազում։ —— Շունը։*

1. *Նախադասության այն անդամը, որը ցույց է տալիս, թե ինչ է անում, ինչ է լինում ենթական, կոչվում է* ***ստորոգյալ****: Ստորոգյալը պատասխանում է ի*՞*նչ է անում, ի*՞*նչ է լինում և նման այլ հարցերին։ Օրինակ՝ Շունը վազում է:*

* *Արան ծիծաղում է։ Արան* ***ի՞նչ է անում****:\_\_\_ Ծիծաղում է:*
* *Շունը վազում է։ Շունը* ***ի*՞*նչ է անում****:\_\_\_\_ Վազում է:*

1. *Նախադասության այն անդամները, որոնք ցույց են տալիս թե որտե՞ղ, ե՞րբ, ինչպե՞ս է կատարվում գործողությունը և թե ինչպիսի՞ն է գործողության առարկան, կոչվում են* ***լրացումներ****: Օրինակ՝*

* *Տղան լողում է լճակում։ Տղան- ո՞վ, (ենթակա), լողում Է -Ի*՞*նչ է անում (ստորոգյալ),* ***լճակում-որտե*՞*ղ (լրացում):***

*5․ Միայն ենթակայից և ստորոգյալից կազմված նախադասությունը կոչվում է* ***պարզ******համառոտ******նախադասություն****: Օրինակ՝*

* *Արևը ծագում է*:
* *Կարենը երգում է։*
* *Ես վազում եմ։*
* *Նապաստակը ցատկոտում է։*

**Հարցեր և առաջադրանքներ**

* Ինչ է նախադասությունը
* Ի՞նչ է ցույց տալիս ենթական
* Ի՞նչ է ցույց տալիս ստորոգյալը,
* ի՞նչ է ցույց տալիս նախադասության լրացումը:
* Ո՞ր նախադասությանն են անվանում *պարզ համառոտ նախադասությունը:*

**Հանձնարարություն – Կազմել 5 պարզ համառոտ նախադասություն և նշել նախադասության անդամները։**

**1․** ———————————————————————————————։

Ենթակա ———————————։

Ստորոգյալ ———————————։

**2․** ———————————————————————————————։

Ենթակա ———————————։

Ստորոգյալ ———————————։

**3․** ———————————————————————————————։

Ենթակա ———————————։

Ստորոգյալ ———————————։

**4․** ———————————————————————————————։

Ենթակա ———————————։

Ստորոգյալ ———————————։

**5․** ———————————————————————————————։

Ենթակա ———————————։

Ստորոգյալ ———————————։

**Մշակույթ - Սևանա լիճ**

**Սևանա լիճը** Հայաստանի ամենախոշոր լիճն է: Այն գտնվում է Հայաստանի **Գեղարքունիքի** մարզում: Սևանա լիճն ունի քաղցրահամ ջուր: Այստեղ է աճում համեղ **իշխան** ձուկը: **28** գետեր և գետակներ են թափվում Սևանա լիճ, սական միայն մեկ գետ՝ **Հրազդան** գետն է դուրս գալիս լճից: Սևանա լճի ջրերը Հրազդան գետի միջոցով ոռոգում են Արարատյան դաշտը:

****Լճի հյուսիսային հատվածում է գտվում **Սևանի թերակղզին**: Թերակղզում է գտվում Սևանի վանական համալիրը, որը հիմնադրվել է 305թ. **Գրիգոր Լուսավորչի** կողմից:

**Հարցեր և առաջադրանքներ**

* Որտե՞ղ է գտնվում Սևանա լիճը
* Քանի**՞** գետ է դուրս գաիլս Սևանա լճից:
* Քանի**՞** գետ է թափվում Սևանա լիճ:
* Սևանա լիճը ունի աղի թե քաղցրահամ ջուր:
* Ո**՞**ր թվականին և որտեղ է կառուցվել Սևանի վանական համալիրը:
* Ո**՞**վ Է հիմնադրել Սևանի վանական համալիրը:

**Տնային հանձնարարություններ**

***Գրականություն***

Սահուն կարդալ Վարժ կարդալ **«Աշնան կիրակի օր»** տեքստը և պատասխանել հետևյալ հարցերին։

* Գևորգը ինչու՞ տխրեց:
* Նա ի՞նչ հնար մտածեց գառնուկին փրկելու համար:
* Դու ինչպե՞ս կվարվեիր։

**Բառագիտություն –** Բառատետրում արտագրել և սովորել աշխատանքային փաթեթում ներառված բացատրական բառերը, հոմանիշները, հականիշները և ուղղագրական բառերը։

**Քերականություն – Նախադասություն։ Նախադասության կազմությունը**։ Դասանյութը՝ աշխատանքային փաթեթում։ Կարողանալ սահմանումները բացատրել սեփական խոսքերով, բերել օրինակներ և պատասխանել դասանյութի հարցերին։

**Մշակույթ - Սևանա լիճ։** Դասանյութը՝ աշխատանքային փաթեթում։ Կարողանալ պատմությունը պատմել սեփական խոսքերով և պատասխանել դասավերջյան հարցերին։